Мілк

Мілк () — рака ў паўночнай частцы штата Мантана, ЗША і ў паўднёвай частцы правінцыі Альберта, Канада. Трэці па даўжыні прыток ракі Місуры. Даўжыня — 1173 км; плошча басейна — 61 642 км².

Выток у Скалістых гарах, у акрузе Глейшэр, штат Мантана, за 34 км на поўнач ад горада Броўнінг, як зліццё вярхоўяў Мідлен-Форк (32 км) і Саўт-Форк (48 км). Цячэ спачатку ў паўночна-ўсходнім напрамку, перасякае дзяржаўную мяжу з Канадай, адхіляецца на ўсход і цячэ ўздоўж паўночнага ўскрайку пагоркаў Суітграс.

Катэгорыя:Прытокі Місуры
Катэгорыя:Рэкі Альберты
Катэгорыя:Рэкі Мантаны